CELEX: 31981R0408
Language: el
Date: 1981-02-18 00:00:00
Title: Κανονισμός (ΕΟΚ) αριθ. 408/81 τής Επιτροπής τής 18ης Φεβρουαρίου 1981 περί δευτέρας τροποποιήσεως τού κανονισμού (ΕΟΚ) αριθ. 2253/80 «περί ορισμένων λεπτομερειών εφαρμογής σχετικά μέ τήν απόσταξη οίνων πού παράγονται από επιτραπέζιες σταφυλές, γιά τήν αμπελουργική περίοδο 1980/81»

Avis juridique important

|

31981R0408

Κανονισμός (ΕΟΚ) αριθ. 408/81 τής Επιτροπής τής 18ης Φεβρουαρίου 1981 περί δευτέρας τροποποιήσεως τού κανονισμού (ΕΟΚ) αριθ. 2253/80 «περί ορισμένων λεπτομερειών εφαρμογής σχετικά μέ τήν απόσταξη οίνων πού παράγονται από επιτραπέζιες σταφυλές, γιά τήν αμπελουργική περίοδο 1980/81»  

Επίσημη Εφημερίδα αριθ. L 046 της 19/02/1981 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 408/81 ΤΗΣ ΕΠΙΤΡΟΠΗΣ  της 18ης Φεβρουαρίου 1981  περί δευτέρας τροποποιήσεως του κανονισμού (ΕΟΚ) αριθ. 2253/80 «περί ορισμένων λεπτομερειών εφαρμογής σχετικά με την απόσταξη οίνων που παράγονται από επιτραπέζιες σταφυλές, για την αμπελουργική περίοδο 1980/81»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 41 παράγραφος 4,  Εκτιμώντας :  ότι ο κανονισμός (ΕΟΚ) αριθ. 2253/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 29/81 (4), προβλέπει ότι οι αιτήσεις εγκρίσεως των συμβάσεων για την απόσταξη των οίνων που παράγονται από επιτραπέζιες σταφυλές υποβάλλονται προ της 15ης Ιανουαρίου 1981 καί, για την Ελλάδα , προ της 15ης Μαρτίου 1981· ότι οι παραδόσεις των οίνων αυτών στα Κράτη μέλη της Κοινότητος των Εννέα πραγματοποιήθηκαν με ρυθμό βραδύτερο από τον αναμενόμενο· ότι για να εξασφαλισθεί η πλήρης επιτυχία του σκοπού που επιδιώκεται από το μέτρο αυτό αποστάξεως, αποδεικνύεται αναγκαία η αναβολή, για το σύνολο των Κρατών μελών, της προθεσμίας υποβολής αιτήσεων εγκρίσεως των συμβάσεων παραδόσεως των οίνων προς απόσταξη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 2253/80, η παράγραφος 1 αντικαθίσταται από το ακόλουθο κείμενο:  «1. Οι αιτήσεις εγκρίσεως των συμβάσεων που αναφέρονται στο άρθρο 1 του κανονισμού (ΕΟΚ) αριθ. 343/79 υποβάλλονται το αργότερο την 31η Μαΐου 1981.»  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 16ης Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 3. 12. 1980, σ. 18.  (3) ΕΕ αριθ. L 227 της 29. 8. 1980, σ. 12.  (4) ΕΕ αριθ. L 2 της 1. 1. 1981, σ. 24.